ಅಕ್ಷರ ರಾಕ್ಷಸನ ಬರಹದ ಹಾದಿಯಲ್ಲಿ ಸಾಲುಗಟ್ಟಿದ ಪುಸ್ತಕ ಮೆರವಣಿಗೆ ಬೆಂಗಳೂರು : ಬರಹದಿಂದಲೇ ಅಸಂಖ್ಯಾತ ಓದುಗ ಬಳಗ ಸೃಷ್ಟಿಸಿಕೊಂಡಿದ್ದ ಮಾಂತ್ರಿಕ ರವಿ ಬೆಳಗೆರೆ. ಬಳ್ಳಾರಿಯ ಸತ್ಯನಾರಾಯಣಪೇಟೆಯಲ್ಲಿ 1958 ಮಾರ್ಚ್ 15ರಂದು ಜನಿಸಿದ್ದಾರೆ. ಬಳ್ಳಾರಿಯಲ್ಲೇ ಪ್ರಾಥಮಿಕ ಶಿಕ್ಷಣ ಪೂರ್ಣಗೊಳಿಸಿದ ಬಳಿಕ ಧಾರವಾಡದ ಕರ್ನಾಟಕ ವಿಶ್ವವಿದ್ಯಾಲಯದಲ್ಲಿ ಸ್ನಾತಕೋತ್ತರ ಪದವಿ ಪಡೆದು ಅಲ್ಲೇ ಉಪನ್ಯಾಸಕರಾಗಿ ವೃತ್ತಿ ಆರಂಭಿಸಿದರು. ಕ್ರಮೇಣ ಉಪನ್ಯಾಸಕ ವೃತ್ತಿ ತೊರೆದು ಬರವಣಿಗೆ ಕಡೆ ವಾಲಿದರು ಈ ಅಕ್ಷರ ಬ್ರಹ್ಮ. ರವಿ ಬೆಳಗೆರೆಯವರ ಬದುಕೇ ಒಂದು ರೀತಿ ವರ್ಣರಂಜಿತ. ಹಾಲು ಮಾರುವ ಗೌಳಿ, ಪೇಪರ್ ಬಾಯ್, ಬಸ್ ನಿಲ್ದಾಣದ ಸ್ಟ್ಯಾಂಡ್ ಏಜೆಂಟ್, ಉಪನ್ಯಾಸಕ, ಪತ್ರಕರ್ತ, ಉಪ ಸಂಪಾದಕ, ಸಂಪಾದಕ, ಪತ್ರಿಕೋದ್ಯಮಿ, ಪ್ರಾರ್ಥನಾ ಶಾಲೆ ಸಂಸ್ಥಾಪಕ,ನಿರೂಪಕ, ನಟ, ಲೇಖಕ, ಕಾದಂಬರಿಕಾರ, ಚಿತ್ರಕಥೆ ಬರಹಗಾರ. 1995 ರಲ್ಲಿ ಹಾಯ್ ಬೆಂಗಳೂರು ಆರಂಭಿಸಿದ ರವಿ ಬೆಳಗೆರೆ ವಿಶ್ರಾಂತಿಯಿಲ್ಲದೆ ಬರೆದರು. ಇದು ಇವರ ಸಾಹಿತ್ಯ ಜೋಳಿಗೆ ತುಂಬಿಸಿತು. ಕಾದಂಬರಿಗಳು: ಗೋಲಿಬಾರ್ 1983, ಅರ್ತಿ 1990, ಮಾಂಡೋವಿ 1996, ಮಾಟಗಾತಿ 1998, ಒಮರ್ಟಾ 1999, ಸರ್ಪಸಂಬಂಧ 2000, ಹೇಳಿ ಹೋಗು ಕಾರಣ 2003, ನೀ ಹಿಂಗ ನೋಡಬ್ಯಾಡ ನನ್ನ 2003, ಗಾಡ್ಫಾದರ್ 2005, ಕಾಮರಾಜ ಮಾರ್ಗ 2010, ಹಿಮಾಗ್ನಿ 2012. ಅನುವಾದ : ವಿವಾಹ 1983, ನಕ್ಷತ್ರ ಜಾರಿದಾಗ 1984, ಹಿಮಾಲಯನ್ ಬ್ಲಂಡರ್ 1999, ಕಂಪನಿ ಆಫ್ ವಿಮೆನ್ 2000, ಟೈಂಪಾಸ್ 2001, ರಾಜ ರಹಸ್ಯ 2002, ಹಂತಕಿ ಐ ಲವ್ ಯೂ 2007, ದಂಗೆಯ ದಿನಗಳು 2008. ಲೇಖನಿಯಲ್ಲಿ: ಕಾರ್ಗಿಲ್ನಲ್ಲಿ ಹದಿನೇಳು ದಿನ 1999, ಬ್ಲ್ಯಾಕ್ ಫ್ರೈಡೆ 2005, ರೇಷ್ಮೆ ರುಮಾಲು 2007, ಇಂದಿರೆಯ ಮಗ ಸಂಜಯ 2002, ಗಾಂಧೀ ಹತ್ಯೆ ಮತ್ತು ಗೋಡ್ಸೆ 2003, ಡಯಾನಾ 2007, ನೀನಾ ಪಾಕಿಸ್ತಾನ, ಅವನೊಬ್ಬನಿದ್ದ ಗೋಡ್ಸೆ, ಮೇಜರ್ ಸಂದೀಪ್ ಹತ್ಯೆ, ಅನಿಲ್ ಲಾಡ್ ಮತ್ತು ನಲವತ್ತು ಕಳ್ಳರು, ಮುಸ್ಲಿಂ. ಜೀವನ ಕಥನ: ಪ್ಯಾಸಾ 1991, ಪಾಪದ ಹೂವು ಫೂಲನ್ 2001, ಸಂಜಯ 2000, ಚಲಂ ಅನುವಾದ 2008. ಹತ್ಯಾಕಥನ: ರಾಜೀವ್ ಹತ್ಯೆ ಏಕಾಯಿತು? ಹೇಗಾಯಿತು? 1991, ಮೈಸೂರಿನ ಸೀರಿಯಲ್ ಕಿಲ್ಲರ್ ರವೀಂದ್ರ ಪ್ರಸಾದ್ 1998, ರಂಗವಿಲಾಸ್ ಬಂಗಲೆಯ ಕೊಲೆಗಳು, ಬಾಬಾ ಬೆಡ್ರೂಂ ಹತ್ಯಾಕಾಂಡ ತನಿಖಾ ವರದಿ 2007, ಪ್ರಮೋದ್ ಮಹಾಜನ್ ಹತ್ಯೆ ಅನುವಾದ ಅಕ್ಟೋಬರ್ 2012. ಭೂಗತ ಇತಿಹಾಸ: ಪಾಪಿಗಳ ಲೋಕದಲ್ಲಿ ಭಾಗ 1 1995, ಪಾಪಿಗಳ ಲೋಕದಲ್ಲಿ ಭಾಗ 2 ಸೆಪ್ಟಂಬರ್ 1997, ಭೀಮಾ ತೀರದ ಹಂತಕರು ಮೇ 2001, ಪಾಪಿಗಳ ಲೋಕದಲ್ಲಿ 2005, ಡಿ ಕಂಪನಿ 2008. ಖಾಸ್ಬಾತ್: ಖಾಸ್ಬಾತ್ 96, 1997, ಖಾಸ್ಬಾತ್ 97, ಸೆಪ್ಟಂಬರ್ 1997, ಖಾಸ್ಬಾತ್ 98, ಸೆಪ್ಟಂಬರ್ 1998, ಖಾಸ್ಬಾತ್ 99, ಅಕ್ಟೋಬರ್ 2003, ಖಾಸ್ಬಾತ್ 2000, ಅಕ್ಟೋಬರ್ 2003, ಖಾಸ್ಬಾತ್ 2001, ಜನವರಿ 2007, ಖಾಸ್ಬಾತ್ 2002, ಜನವರಿ 2008, ಖಾಸ್ಬಾತ್ 2003. ಅಂಕಣ ಬರಹಗಳ ಸಂಗ್ರಹ: ಬಾಟಮ್ ಐಟಮ್ ಭಾಗ 1, ಫೆಬ್ರವರಿ 2002, ಬಾಟಮ್ ಐಟಮ್ 2, ಅಕ್ಟೋಬರ್2003, ಬಾಟಮ್ ಐಟಮ್ ಭಾಗ 3, ಡಿಸೆಂಬರ್ 2006, ಬಾಟಂ ಐಟಮ್ 4 ಹಾಗೂ ಬಾಟಂ ಐಟಮ್ 5. ಪ್ರೀತಿ ಪತ್ರಗಳು: ಲವಲವಿಕೆ 1, ಡಿಸೆಂಬರ್ 1998, ಲವಲವಿಕೆ 2, ಸೆಪ್ಟಂಬರ್ 2004, ಲವಲವಿಕೆ 3, ಲವಲವಿಕೆ 4. ಕವನ ಸಂಕಲನ: ಅಗ್ನಿಕಾವ್ಯ, 1983, ಇತರೆ. ಹೀಗೆ ತಮ್ಮ ಬರಹದಿಂದಲೇ ಅಂಖ್ಯಾತ ಅಭಿಮಾನಿಗಳು ಹೊಂದಿರುವ ಮಾಂತ್ರಿಕರಾಗಿದ್ದರು. ಸಮ್ಮಾನ: 1984ರಲ್ಲಿ ಕರ್ನಾಟಕ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ, 1990 ರಲ್ಲಿ ಮಾಸ್ತಿ ಕಥಾ ಸ್ಪರ್ಧೆಯಲ್ಲಿ ಪ್ರಥಮ ಬಹುಮಾನ, 1997 ರಲ್ಲಿ ಕರ್ನಾಟಕ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಪಾ.ವೆಂ. ಹೇಳಿದ ಕತೆ ಸಣ್ಣ ಕತೆ, 2004 ರಲ್ಲಿ ನೀ ಹಿಂಗೆ ನೀಡಬ್ಯಾಡ.. ಕಾದಂಬರಿಗೆ ಶಿವರಾಮ ಕಾರಂತ ಪುರಸ್ಕಾರ, 2005 ರಲ್ಲಿ ಕೇಂದ್ರ ಸರ್ಕಾರದಿಂದ ಕಂಪ್ಯೂಟರ್ ಎಕ್ಸಲೆನ್ಸಿ ಅವಾರ್ಡ್ ಪ್ರಾರ್ಥನಾ ಶಾಲೆ, 2008 ರಲ್ಲಿ ಕರ್ನಾಟಕ ಮಾಧ್ಯಮ ಅಕಾಡೆಮಿ ಪ್ರಶಸ್ತಿ ಜೀವಮಾನದ ಸಾಧನೆ ಹಾಗೂ 2011 ರಲ್ಲಿ ರಾಜ್ಯೋತ್ಸವ ಪ್ರಶಸ್ತಿ ಪಡೆದಿದ್ದರು.